《和常州崔使君咏后庭梅二首》
唐代·孙逖

闻唱梅花落，江南春意深。更传千里外，来入越人吟。

弱干红妆倚，繁香翠羽寻。庭中自公日，歌舞向芳阴。

梅院重门掩，遥遥歌吹边。庭深人不见，春至曲能传。

花落弹棋处，香来荐枕前。使君停五马，行乐此中偏。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。